Document ID: /roh_data/filtered/fineweb-2-filterrobots_roh.jsonl.gz/64861

Il Neuchâtelais è vegni terz a Val d'Isère. Suenter l'emprim percurs era il Svizer anc 5avel. Cunquai è Loic Meillard per la terza giada en in slalom da la cuppa mundiala tranter ils megliers trais. Gudagnà il slalom a Val d'Isère ha il Norvegiais Lucas Braathen avant l'Austriac Manuel Feller.
Megleraziun suenter l'emprim decurs
Segund meglier Svizzer è Daniel Yule sco 7avel. Puncts da la cuppa mundiala datti era per Ramon Zenhäusern sco 15avel. A Val d'Isère ha lieu oz l'emprim slalom da la stagiun dals umens. Suenter l'emprim percurs manava il Norvegiais Henrik Kristoffersen avant ses cumpatriot Lucas Braathen. Terz è l'Austriac Manuel Feller stà. Loïc Meillard è stà sco tschintgavel.
Betg sa qualifitgà per il segund percurs n'è il Grischun Sandro Simonet. Crudads or èn Luca Aerni e Marc Rochat.